# Malaṛya

| tawggat |
| --- |
|  |
| endémie, classe de maladie |
| Adusmil n | infection à protozoaires, maladie vectorielle, Tamaḍunt  |
| Nommé(e) en référence à | théorie des miasmes, zone humide  |
| A pour cause | Plasmodium falciparum, Plasmodium vivax, Plasmodium malariae, Plasmodium ovale, Plasmodium knowlesi  |
| Découvert(e) ou inventé(e) par | Ronald Ross, Alphonse Laveran  |
| Spécialité médicale | infectiologie, médecine tropicale, parasitologie  |
| Examens possibles | frottis sanguin, microscope optique, réaction en chaîne par polymérase  |
| Traitements possibles | antipaludéen, antipyrétique, remplacement de fluide intraveineux, traitement symptomatique  |
| Processus de transmission pathogène | transmission par les moustiques, transfusion sanguine  |
| Association génétique | ABO, ATP2B4, DDC  |
| Hashtag | Malaria  |
| A comme facteur contributif | pauvreté  |
| A pour réservoir naturel | Anophèle  |
| Est lié à l'objectif du développement durable, la cible ou l'indicateur | Target 3.3 of the Sustainable Development Goals  |
| Identifiant WordLift |   |
| ICD-9-CM | 084, 084.6  |
| Identifiant Classification internationale des soins primaires | A73  |

**Malaṛya** niɣ d **Tamalaṛiyt**, tga yan waṭṭan icqqan n ibṛẓuḍn d ar izray s iqis n yan wanaw n wabiba igan tawtmt ar as ttinin Anufil, abṛẓuḍ ad ikcm ɣ twja n *Plasmodium* d ar isdurri tiɣitas n tasa, ɣwid ar yadlli ttntagn f tkṛknnayin zggʷaɣnin n idammn, ar tnt sskturn, sbaqqin tnt. Sf tnmila n OMS aṭṭan ad iskr yad mad ittggan 608.000 n imttiyn ɣ umaḍal ɣ usggʷas 2022, d 249 mlyun n ufgan ad mi iggr.

## Amntil

Tamalaṛayt ar tettmattay s ufgan s iqis n tawtmt n yan wabiba mi ttinin Anufil, xtad s ixf nns tusi yan ubṛẓuḍ ism as *Plasmodium* iɣ tfta ad d tqqs i yan ufgan igan amaḍun, tawtmt ar as tssumum idammn ganin anbdad i uṣḍaṛ n tglay nns, s ɣmkad ar tgzzi abṛẓuḍ ɣ umssnbgay nns, iwtman n wabiba ad ur ar ttqqsn.

## Azray

Azray n umalaṛya sɣ ufgan ar wayyaḍ ar d ittiwrri s wabiba ad lli tt igan d *Anopheles gambiae* lli izdɣn ɣ tfriqt, iml uzray ad yili gr mddn, gr tmɣart irban s warraw nns (S usaka n tumattn) niɣ d s ugzzay n idammn.

Tawrarrayt n Plasmodium tmuttl, gis sin usrutn inbdadn: yan usru ur igin arisan ɣ ugns n ufgan, d yan t igan ɣ ugns n wabiba.

Ɣ gam izwarn, tawtmt ar tettqqs i kra n ufgan, tgzi as abṛẓuḍ (s talɣa n Sporozoïte) ɣwad ar izwag ɣammas tassutlt n idammn afad ad ilkm tasa, ɣinn a ɣ rad issnti ad yaṭṭu.

lliɣ ar ittnulfu ubṛẓuḍ (s talɣa n Mérozoïtes) ar dars tettili yat tawilt yaḍnin lli rad t yajj ad islk tikṛknnayin n idammn, smadn gisnt assuggt nnsn, ɣwid rad daɣ ttyawlmaẓn ɣ yan wabiba, tssnti daɣ twrarrayt.

## Timitar tisgnafin

Anfilal n tmitar tisgnafin imyanaw bahra, assnti nnsnt ar ittili gr 8 ar 30 n wussan tiɣrdin n iqis n wabiba, yat twla ar tettili tẓḍaṛ ad tettmuna d tnuṛmuyt, tinɣi n ugayyu, d ungaẓ n tfiyya d iraran d uḍṛig d trgagayt, yat tidi iṣmmiḍn ar d tettackant d ar d fttun, kra n tmitar qjrnt akkʷ uggar ar d ttilint zaɣd nttnti, zun d tammara n unfus, tingi iggutn n idammn, iwriɣ, tanṛmuyt iggutn d tmimunt.

Ɣ kra n waddadn, tikṛknnayin n idammn lli ttyaɣnin ẓḍaṛnt ad qqnnt iẓuṛan, slawan akkʷ win wallxf, aylli imln ad inqqa.

## Aray

Afad ad iɣns yan agayyu nns i tmaḍunt n Malarya (lli mi ittyawnna tawla n Plasmodium), iqqan d ad iskr yan id wan tɣawsiwin ad:

Ad iɣns yan i iqis n wabiba (anufil) s:

* Ad ur iffuɣ yan kudnna iɣli yiḍ.
* Ad issmras tinamusin (Moustiquaires).
* Ad issmras iyafutn mgal-biba.

## Tisaɣulin